
ประกาศองค์การบริหารส่วนตำบลไร่ใหม่
เรื่อง   สอบราคาจ้างเหมาก่อสร้างถนนลาดยางเคปซีลซอยหนองมะเขือ  หมู่ที่ ๔
  ตำบลไร่ใหม่     อำเภอสามร้อยยอด  จังหวัดประจวบคีรีขันธ์  
----------------------

    
          ด้วยองค์การบริหารส่วนส่วนตำบลไร่ใหม่  มีความประสงค์จะสอบราคาจ้างเหมาก่อสร้างถนนลาดยางเคปซีลซอยหนองมะเขือ  หมู่ที่  ๔  ตำบลไร่ใหม่    อำเภอสามร้อยยอด  จังหวัดประจวบคีรีขันธ์  จุดเริ่มต้นโครงการจากสามแยกอนามัยหนองจิกเข้าไปตามซอยหนองมะเขือจนได้ระยะทาง ๔๔๕ เมตร เป็นจุดสิ้นสุดโครงการ  กว้าง ๕.๐๐  เมตร  มีไหล่ทางหินคลุกข้างละ  ๐.๕๐ เมตร  พร้อมฝังท่อระบายน้ำคอนกรีตเสริมเหล็ก ขนาด Ø ๐.๔๐ เมตร    ๗ ท่อน จำนวน  ๑  แถว  รายละเอียดตามแบบขององค์การบริหารส่วนตำบลไร่ใหม่   
            ราคากลางของงานจ้างในการสอบราคาครั้งนี้  เป็นเงินทั้งสิ้น   ๗๐๐,๐๐๐.- บาท  (เจ็ดแสนบาทถ้วน)
               ผู้มีสิทธิเสนอราคาจะต้องมีคุณสมบัติดังนี้
๑.จะต้องเป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาจ้าง  ดังกล่าว ซึ่งมีผลงานก่อสร้างประเภทเดียวกัน วงเงินในสัญญาไม่น้อยกว่า    ๓๐๐,๐๐๐   บาท 
                      ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
 ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลไร่ใหม่


๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลไร่ใหม่ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

      กำหนดดูสถานที่ก่อสร้าง  ในวันที่   ๑๐   พฤษภาคม ๒๕๕๖   ระหว่างเวลา ๑๐.๐๐    น. ถึง   ๑๑.๐๐     น.

ณ   องค์การบริหารส่วนตำบลไร่ใหม่   และกำหนดรับฟังคำชี้แจงรายละเอียดเพิ่มเติม  ในวันที่ ๑๐  พฤษภาคม ๒๕๕๖                                         เวลา  ๑๓.๐๐    น. เป็นต้นไป   ณ   องค์การบริหารส่วนตำบลไร่ใหม่ 
                    กำหนดยื่นซองสอบราคา ในวันที่      ๒  พฤษภาคม   ๒๕๕๖    ระหว่างเวลา  ๐๘.๓๐ ถึง ๑๖.๓๐ น.  ในวันและเวลาราชการ ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒ หอประชุมใหญ่ที่ว่าการอำเภอสามร้อยยอด)  และในวันที่    ๓    พฤษภาคม   ๒๕๕๖   -  ๒๐  พฤษภาคม   ๒๕๕๖       ระหว่างเวลา  ๐๘.๓๐ ถึง ๑๖.๓๐ น.  ในวันและเวลาราชการ ณ  องค์การบริหารส่วนตำบลไร่ใหม่  (ส่วนการคลัง)


                    กำหนดเปิดซองสอบราคา    ในวันที่     ๒๑   พฤษภาคม  ๒๕๕๖   ตั้งแต่เวลา   ๑๐.๑๐-๑๑.๑๐ น . ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒ หอประชุมใหญ่ที่ว่าการอำเภอสามร้อยยอด)

                     ผู้สนใจติดต่อขอรับ/ซื้อเอกสารสอบราคาในราคาชุดละ   ๗๐๐.-     บาท   ได้ที่ส่วนการคลังองค์การบริหารส่วนตำบลไร่ใหม่  ระหว่างวันที่  ๒   พฤษภาคม  ๒๕๕๖   ถึงวันที่...๒๐...พฤษภาคม....๒๕๕๖     สอบถามทางโทรศัพท์หมายเลข  ๐-๓๒๖๘-๙๐๐๖  ต่อ ๑๒  ในวันเวลาราชการ 
                                                 ประกาศ    ณ       วันที่  ๒    เดือน   พฤษภาคม   พ.ศ.  ๒๕๕๖
                                                                     (ลงชื่อ)    สงวน   ไชยชน
                                                                             (นายสงวน    ไชยชน)

                                                                นายกองค์การบริหารส่วนตำบลไร่ใหม่
เอกสารสอบราคาจ้าง  เลขที่   ๕/๒๕๕๖
การจ้างทำ    สอบราคาจ้างเหมาก่อสร้างถนนลาดยางเคปซีลซอยหนองมะเขือ  หมู่ที่ ๔
  ตำบลไร่ใหม่     อำเภอสามร้อยยอด  จังหวัดประจวบคีรีขันธ์  
 ตามประกาศองค์การบริหารส่วนตำบลไร่ใหม่  ลงวันที่   ๒  พฤษภาคม   ๒๕๕๖
------------------------------------------
                        องค์การบริหารส่วนตำบลไร่ใหม่  ซึ่งต่อไปนี้เรียกว่า  “องค์การบริหารส่วนตำบล”  มีความประสงค์จะสอบราคาจ้างเหมาก่อสร้างถนนลาดยางเคปซีลซอยหนองมะเขือ  หมู่ที่  ๔  ตำบลไร่ใหม่    อำเภอสามร้อยยอด  จังหวัดประจวบคีรีขันธ์  จุดเริ่มต้นโครงการจากสามแยกอนามัยหนองจิกเข้าไปตามซอยหนองมะเขือจนได้ระยะทาง ๔๔๕ เมตร เป็นจุดสิ้นสุดโครงการ  กว้าง ๕.๐๐ มตร  มีไหล่ทางหินคลุกข้างละ  ๐.๕๐ เมตร  พร้อมฝังท่อระบายน้ำคอนกรีตเสริมมเหล็ก ขนาด Ø ๐.๔๐ เมตร    ๗ ท่อน จำนวน  ๑  แถว  รายละเอียดตามแบบขององค์การบริหารส่วนตำบลไร่ใหม่   

๑.  เอกสารแนบท้ายสอบราคา                                                                                                                                                                                                                                                                                                                                                                                              ๑.๑  แบบรูปรายการละเอียด
๑.๒  แบบใบเสนอราคา
๑.๓  แบบสัญญาจ้าง
๑.๔  แบบหนังสือค้ำประกันสัญญา
       (๑) หลักประกันสัญญา
        (๒) หลักประกันการรับเงินค่าจ้างล่วงหน้า

  (๓) หลักประกันผลงาน
๑.๕  สูตรการปรับราคา
๑.๖  แบบบัญชีเอกสาร 

(๑)  บัญชีเอกสาร  ส่วนที่ ๑
(๒)  บัญชีเอกสาร  ส่วนที่  ๒
๑.๗  บทนิยาม
(๑) ผู้เสนอราคาที่มีผลประโยชน์ร่วมกัน
(๒) การขัดขวางการแข่งขันราคาอย่างเป็นธรรม
       ๒.  คุณสมบัติของผู้เสนอราคา
๒.๑ ผู้เสนอราคาต้องเป็นผู้มีอาชีพรับจ้างงานที่สอบราคาจ้าง 
- ๒ -

๒.๒ ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วนท้องถิ่น หรือห้ามติดต่อหรือห้ามเสนอราคากับ “องค์การบริหารส่วนตำบลไร่ใหม่”                                
๒.๓ ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๗
๒.๔ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๒.๕ ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลไร่ใหม่
     ๒.๖ ผู้เสนอราคา จะต้องมีผลงานก่อสร้างประเภทเดียวกันกับงานที่สอบราคาจ้าง
(ในคู่สัญญาเดียวกัน) วงเงินในสัญญาไม่น้อยกว่า  ๓๐๐,๐๐๐.-บาท  (-สามแสนบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ  หรือหน่วยงานเอกชน ที่ “ องค์การบริหารส่วนตำบลไร่ใหม่” เชื่อถือ
๓. หลักฐานการเสนอราคา


   ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซองใบเสนอราคาเป็น  ๒ ส่วน คือ


   ๓.๑ ส่วนที่  ๑  อย่างน้อยต้องมีเอกสารดังต่อไปนี้
                    

(๑) ในกรณีผู้เสนอราคาเป็นนิติบุคคล
(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง                 
(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุมและบัญชีผู้ถือหุ้นรายใหญ่ พร้อมรับรองสำเนาถูกต้อง



(๒) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง
(๓) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)


 
 (๔) สำเนาทะเบียนการค้าที่จดทะเบียน หรือสำเนาใบทะเบียนภาษีมูลค่าเพิ่ม ที่มีวัตถุประสงค์จะทำการตามประกาศสอบราคานี้
(๕) บัญชีเอกสารส่วนที่ ๑ ทั้งหมดยื่นไว้นอกซองพร้อมกับซองใบเสนอราคา
-๓-


  ๓.๒ ส่วนที่ ๒  อย่างน้อยต้องมีเอกสารดังต่อไปนี้



(๑) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน



(๒) สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง



(๓) บัญชีรายการก่อสร้าง(หรือในแจ้งปริมาณงาน) ซึ่งจะต้องแสดงรายการวัสดุ  
อุปกรณ์ค่าแรงงาน  ภาษีประเภทต่าง ๆ  รวมทั้งกำไรไว้ด้วย                                                           
(๔) สำเนาใบเสร็จรับเงินค่าซื้อแบบดังกล่าว


  
(๕) บัญชีเอกสารส่วนที่ ๒ ทั้งหมดยื่นไว้นอกซองพร้อมกับซองใบเสนอราคา
  ๔. การยื่นซองสอบราคา
๔.๑ ผู้เสนอราคาต้องยื่นซองเสนอราคาตามแบบที่กำหนดไว้ในเอกสารสอบราคานี้โดยไม่มี
เงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน  ลงลายมือขื่อของผู้เสนอราคาให้ชัดเจน  จำนวนที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข  หากมีการขูดลบ  ตก  เติม  แก้ไข  เปลี่ยนแปลง   จะต้องลงลายมือชื่อผู้เสนอราคา  พร้อมประทับตรา  (ถ้ามี)  กำกับไว้ด้วยทุกแห่ง
๔.๒ ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน
ในเสนอราคาให้เสนอเป็นเงินบาท  และเสนอราคาเพียงราคาเดียว  โดยเสนอราคารวม  และหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้  ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีอากรอื่น  และค่าใช้จ่ายทั้งปวงไว้แล้ว
                     ราคาที่เสนอ  จะต้องเสนอกำหนดยืนราคาไม่น้อยกว่า      ๓๐       วัน     นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
                    ๔.๓  ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ ไม่เกิน     ๖๐  วัน           
นับถัดจากวันลงนามในสัญญา  หรือวันที่ได้รับหนังสือแจ้งจากองค์การบริหารส่วนตำบลให้เริ่มงาน
        ๔.๔ ในการยื่นซองสอบราคาในครั้งนี้  ถ้ามีพฤติการณ์ที่แสดงว่าหรือสืบทราบว่าผู้สอบราคาได้มีการรวมหัวกัน (ฮั้ว) จนเป็นเหตุให้ราชการเสียหาย ทางราชการจะพิจารณายกเลิกการสอบราคาในครั้งนี้เสียก็ได้ โดยผู้เข้าสอบราคาไม่มีสิทธิ์จะเรียกร้องค่าเสียหายใด ๆ จากทางราชการทั้งสิ้น
      ๔.๕  ราคาที่ยื่นเสนอเป็นราคาที่รวมภาษีมูลค่าเพิ่มและภาษีอื่น ๆ ด้วยแล้ว

                  ๔.๖  ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคาการจ้าง  โดยระบุไว้ที่หน้าซองว่า     “ใบเสนอราคาตามเอกสารสอบราคาจ้างเลขที่  .๕./๒๕๕๖ “     โดยยื่นโดยตรงต่อองค์การบริหารส่วนตำบลไร่ใหม่   ในวันที่      ๒  พฤษภาคม   ๒๕๕๖    ระหว่างเวลา  ๐๘.๓๐ ถึง ๑๖.๓๐ น.  ในวันและเวลาราชการ ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒ หอประชุมใหญ่ที่ว่าการอำเภอสามร้อยยอด)  และในวันที่    ๓    พฤษภาคม   ๒๕๕๖   -  ๒๐  พฤษภาคม   ๒๕๕๖       ระหว่างเวลา  ๐๘.๓๐ ถึง ๑๖.๓๐ น.  ในวันและเวลาราชการ ณ  องค์การบริหารส่วนตำบลไร่ใหม่  (ส่วนการคลัง)


-๔-



เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาดและคณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่า เป็นผู้เสนอราคาที่มีผล
ประโยชน์ร่วมกันกับผู้เสนอราคารายอื่น ตามข้อ ๑.๗ (๑) ณ วันประกาศสอบราคาหรือไม่ และประกาศรายชื่อ
ผู้เสนอราคาที่มีสิทธิได้รับเลือกก่อนการเปิดซองใบเสนอราคา  
                      หากปรากฏต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๗ (๒)  และคณะ
กรรมการฯ เชื่อว่ามีการกระทำเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อ
ผู้เสนอราคารายนั้นออกจากการเป็นผู้เสนอราคา และประกาศรายชื่อผู้เสนอราคาที่มีสิทธิได้รับการคัดเลือก
และ “เทศบาลตำบลกุยบุรี” จะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่า ผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว
                      ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็น
การขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าวต่อผู้ว่าราชการจังหวัดภายใน ๓ วัน นับ
ตั้งแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
                    และคณะกรรมการเปิดซองสอบราคาจะเปิดซองสอบราคา   ในวันที่  ๒๑  พฤษภาคม  ๒๕๕๖      ตั้งแต่เวลา    ๑๐.๑๐ -  ๑๑.๑๐    ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  (ชั้น ๒ หอประชุมใหญ่ที่ว่าการอำเภอสามร้อยยอด)
            ๕.หลักเกณฑ์และสิทธิในการพิจารณาราคา
                  ๕.๑ ในการสอบราคาครั้งนี้  องค์การบริหารส่วนตำบลจะพิจารณาตัดสินด้วยราคารวม
๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒  หรือยื่นหลักฐานการเสนอราคาไม่ถูก
ต้องหรือไม่ครบถ้วนตามข้อ  ๓  หรือยื่นซองสอบราคาไม่ถูกต้องตามข้อ ๔  แล้ว  คณะกรรมการเปิดซองสอบราคาจะไม่รับพิจารณาของผู้เสนอราคารายนั้น    เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
                 ๕.๓ องค์การบริหารส่วนตำบลสงวนสิทธิไม่พิจารณาราคาของผู้เสนอราคา  โดยไม่มีการผ่อนผัน
ในกรณี  ดังต่อไปนี้
                        (๑) ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคา  หรือในหลักฐานการรับเอกสารสอบราคาขององค์การบริหารส่วนตำบล
                        (๒) ไม่กรอกชื่อนิติบุคคล  หรือบุคคลธรรมดา  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
                        (๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
-๕-

                        (๔) ราคาที่เสนอมีการขูดลบ  ตก  เติม  แก้ไข  เปลี่ยนแปลง  โดยผู้เสนอราคามิได้ลงลายมือชื่อพร้อมประทับตรา  (ถ้ามี)  กำกับไว้
๕.๔ ในการตัดสินการสอบราคาหรือในการทำสัญญา  คณะกรรมการเปิดซองสอบราคาหรือ
องค์การบริหารส่วนมีสิทธิให้ผู้เสนอราคาชี้แจงข้อเท็จจริง  สภาพฐานะหรือเท็จจริงอื่นใดที่เกี่ยวข้องกับผู้เสนอราคาได้  องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
                 ๕.๕ องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้  เพื่อประโยชน์ของทาง
ราชการเป็นสำคัญและให้ถือว่าการตัดสินขององค์การบริหารส่วนตำบลเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้  รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา
                     ในกรณีที่ผู้เสนอราคาต่ำสุดจนคาดหมายได้ว่าไม่อาจดำเนินงานตามสัญญาได้คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้  องค์การบริหารส่วนตำบลที่สิทธิที่จะไม่รับราคาของผู้เสนอราคารายนั้น  
๖. การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ  ๑.๓  กับองค์การบริหาร
ส่วนองค์การบริหารส่วนตำบล  ภายใน    ๗      วัน    นับถัดจากวันที่ได้รับแจ้ง  และจะต้องวางหลักประกันสัญญา
เป็นจำนวนเงินเท่ากับร้อยละห้า  ของราคาค่าจ้างที่สอบราคาได้  ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  ดังต่อไปนี้   
๖.๑ เงินสด   
๖.๒ เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่ทำสัญญาหรือ
ก่อนหน้านั้นไม่เกิน  ๓  วัน  ทำการของทางราชการ
๖.๓ หนังสือค้ำประกันของธนาคารภายในประเทศ  ตามแบบหนังสือค้ำประกันดังระบุในข้อ  ๑.๔  
                  ๖.๔ พันธบัตรรัฐบาลไทยซึ่งได้สลักหลังจากธนาคารแห่งประเทศไทยแล้วเท่านั้น
                     หลักประกันนี้จะคืนให้โดยไม่มีดอกเบี้ยภายใน  ๑๕  วัน  นับถัดจากวันที่ผู้ชนะการสอบราคา  (ผู้รับจ้าง)  พ้นจากข้อผูกพันตามสัญญาจ้างแล้ว  
๗. ค่าจ้างและการจ่ายเงิน  (สัญญาเป็นราคาเหมารวม)  ดังนี้
                  “องค์การบริหารส่วนตำบลไร่ใหม่” จะจ่ายเงินค่าจ้างทั้งหมดของค่าจ้างเพียงงวดเดียวในงวดสุดท้าย เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย
-๖-
๘. อัตราค่าปรับ
      ค่าปรับตามแบบสัญญาจ้างจะกำหนดในอัตราร้อยละ   ๐.๑๐  ของค่าจ้างตามสัญญาต่อวัน
๙. การรับประกันความชำรุดบกพร่อง
                  ผู้ชนะการสอบราคาซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ  ๑.๓  แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  -    เดือน    
       ๒     ปี     นับถัดจากวันที่องค์การบริหารส่วนตำบลได้รับมอบงาน  โดยผู้รับจ้างต้องรีบจัดการซ่อมแซม
แก้ไขให้ใช้การได้ดีดังเดิมภายใน   ๗    วัน     นับถัดจากวันที่ได้รับแจ้งความชำรุดบกพร่อง
๑๐. ข้อสงวนสิทธิในการเสนอราคาและอื่น ๆ
                              ๑๐.๑  เงินค่าจ้างสำหรับงานจ้างครั้งนี้องค์การบริหารส่วนตำบลไร่ใหม่ได้มาจากเงินข้อบัญญัติงบประมาณรายจ่ายประจำปี ๒๕๕๖(เงินอุดหนุนทั่วไป)    
                     การลงนามในสัญญาจะกระทำได้ต่อเมื่อองค์การบริหารส่วนตำบลไร่ใหม่ได้รับอนุมัติข้อบัญญัติงบประมาณรายจ่ายประจำปี ๒๕๕๖  จากนายอำเภอสามร้อยยอดและได้รับการจัดสรรเงินอุดหนุนทั่วไปจากกรมส่งเสริมการปกท้องถิ่นแล้วเท่านั้น  

                    ๑๐.๒  เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคา  ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้
                           (๑) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน  ๗  วัน  นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของรัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นใด
                           (๒) จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
                          (๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดชอบตามกฎหมายว่าด้วยการส่งเสริมพาณิชยนาวี
                    ๑๐.๓ ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ  ๖  องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ
                    ๑๐.๔ องค์การบริหารส่วนตำบลสงวนสิทธิที่จะแก้ไข  เพิ่มเติมเงื่อนไขหรือกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)
-๗-

๑๑. มาตรฐานฝีมือช่าง
      เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้าง
ก่อสร้างตามประกาศนี้แล้ว  ผู้เสนอราคาตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมารฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ  ปวช. ปวส. และปวท.  หรือเทียบเท่าจากสถาบันการศึกษาที่  ก.พ.  รับรองให้เข้ารับราชการได้  ในอัตราไม่ต่ำกว่าร้อยละ  ๑๐  ของแต่ละสาขาช่าง  แต่จะต้องมีช่างจำนวนอย่างน้อย  ๑  คน  ในแต่ละสาขาช่างดังต่อไปนี้
                    ๑๑.๑                            -
         ๑๑.๒                                  -  
  ๑๑.๓                                 -                                
           ๑๒. ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
                                                                        องค์การบริหารส่วนตำบลไร่ใหม่
                                                                           (นายสงวน       ไชยชน)
                                                                    นายกองค์การบริหารส่วนตำบลไร่ใหม่
                                                              วันที่     ๒    เดือน  พฤษภาคม  พ.ศ.  ๒๕๕๖
